     ROMANIA                                                                                                                          

  JUDETUL IASI                                                                       

MUNICIPIUL PASCANI                                                                     
CONSILIUL LOCAL                        

H O T Ă R Â R E

privind  modificarea HCL nr. 5/31.01.2007, privind aprobarea  Regulamentului de organizare şi funcţionare  a Consiliului Local al  municipiului Paşcani, modificata si completata de HCL 177/30.11.2007


Consiliul Local al municipiului Paşcani, judeţul Iaşi;



Având în vedere Referatul nr. 9234/24.06.2008 intocmit de Secretarul  municipiului Pascani;
          In conformitate cu prevederile Ordonantei Guvernului nr. 35/2002- privind aprobarea Regulamentului cadru de organizare şi funcţionare a consiliilor locale, modificata şi completata prin Legea nr. 673/2002 ;



 Având în vedere prevederile Legii nr. 393/2004 privind Statutul alesilor locali,  modificata si completata;


In conformitate cu prevederile Legii nr. 161/2003 privind unele masuri pentru asigurarea transparentei in exercitarea demnitatilor publice, a functiilor publice si in mediul de afaceri, prevenirea si sanctionarea coruptiei, cu modificările şi completările ulterioare;
                    In conformitate cu  prevederile art. 30, 31, 31^1,  35, 36 alin. (3) alin. a)  si  alin. (9) din Legea nr. 215/2001 privind administraţia publică locală, republicata, cu modificarile si completarile ulterioare ;



În temeiul art. 45  alin. (1) din Legea nr. 215/2001, privind administraţia publică locală, republicata, cu modificarile si completarile ulterioare,
H O T Ă R Ă Ş T E :

                     Art. 1  Se  modifica si se completeaza Regulamentul de organizare şi funcţionare al Consiliului Local al municipiului Paşcani, anexa nr. 1, parte integrantă din Hotararea Consiliului Local nr. 5/31.01.2007, modificat si completat de HCL nr. 177/30.11.2007, dupa cum urmeaza :
Art. 1( modificat de ART. 31 si 31^1 DIN Legea 215/2001, respectiv ART. 4,5,6 si 7 din OG 35/2002) va avea urmatorul cuprins : 
„ Art. 1 – (1) Validarea sau invalidarea alegerii   consilierilor se face de catre o comisie de validare, alcatuita din 3-5 consilieri locali. Numarul membrilor comisiei se stabileste  prin vot deschis, la propunerea presedintelui de varsta. Comisia este aleasa pe  intreaga durata a mandatului.

      (2) Desemnarea candidatilor pentru comisia de validare  se face  de catre  grupurile de consilieri  constituite  potrivit art. 3  alin. (2). Numarul de locuri  cuvenite fiecarui grup  se determina  in functie de numarul de mandate  obtinute  de grupul in cauza.

      (3)  Alegerea  membrilor comisiei de validare  se face individual, prin votul  deschis al  majoritatii consilierilor prezenti la sedinta de constituire, iar rezultatul va fi consemnat in Hotararea nr. 1.

      (4) Comisia de validare a mandatelor alege din randul membrilor sai un presedinte si un secretar, cu respectarea procedurii de vot prevazute la art. 1 alin. (3).

      (5) Dupa alegerea comisiei de validare presedintele dispune o noua pauza, in timpul careia va fi examinata de catre comisie legalitatea alegerii fiecarui consilier, pe baza dosarelor prezentate de presedintele de varsta, si vor fi elaborate propunerile de validare sau de invalidare a mandatelor. In acest scop se incheie un proces-verbal.

                (6) Daca primarul, al carui mandat a fost validat, a fost ales si consilier si opteaza pentru functia de primar sau daca consilierii care detin functii incompatibile opteaza in scris pentru renuntarea la functia de consilier, va fi examinat, in vederea validarii, dosarul supleantului, respectiv supleantilor de pe aceeasi lista, in ordinea in care cei in cauza au fost inscrisi pe lista de candidati.

               (7) Invalidarea alegerii unui consilier poate fi propusa de comisia de validare numai daca aceasta a constatat ca au fost incalcate conditiile de eligibilitate stabilite expres prin lege sau daca alegerea s-a facut prin frauda electorala constatata de catre biroul electoral, potrivit prevederilor Legii nr. 67/2004, privind alegerea autoritatilor administratiei publice locale,  republicata, cu modificarile si completarile ulterioare.               

(8) Invalidarea alegerii primarului se poate pronunta  de catre judecatoria in cazul in care  se constata  incalcarea  conditiilor de eligibilitate  sau daca  alegerea  acestuia s-a facut prin frauda electorala, constatata  in conditiile Legii 67/2004, privind alegerea autoritatilor administratiei publice locale,  republicata, cu modificarile si completarile ulterioare.  In acest caz  , Guvernul, la propunerea  prefectului, va stabili  data alegerilor, care se vor  organiza  in termen de  maximum 90 de zile  de la data invalidarii sau, dupa caz, de la data ramanerii  definitive  si irevocabile a hotararii judecatoresti, in conditiile legii.           

              (9) Validarea sau invalidarea  mandatelor se face, in ordine alfabetica, cu votul deschis al majoritatii  consilierilor prezenti la sedinta. Persoana al carei mandat  este supus validarii sau invalidarii  nu participa la vot.

              (10) Hotararea de validare sau invalidare a mandatelor poate fi atacata de cei interesati la instanta de contencios administrativ, in termen de 5 zile de la adoptare sau, in cazul  celor absenti de la sedinta, de la comunicare.

              (11) Instanta de contencios administrativ  se pronunta  in cel mult 30 de zile. In acest caz, procedura prealabila nu se mai efectueaza, iar hotararea  primei instante este definitiva si   irevocabila.

              (12) Consilierii care lipsesc motivat de la sedinta de constituire pot fi validati sau invalidati in lipsa.

    (13) In cazul in care, pana la data validarii, un candidat declarat ales nu mai face parte din partidul pe a carui lista a fost ales, la cererea scrisa a partidului respectiv mandatul acestuia nu va fi validat, urmand a fi validat primul supleant pe lista.*
 

Art. 2 (modificat de ART. 30 din Legea 215/2001) se modifica dupa cum urmeaza :

„ Art. 2 - (1) Potrivit legii, sedinta de  constituire a Consiliului Local   se face in termen de 20 de zile de la data   desfăşurării alegerilor, după îndeplinirea prevederilor art. 38 alin. (1) şi (1^1) din Legea nr. 334/2006 privind finanţarea partidelor politice şi a campaniilor electorale, cu modificările şi completările ulterioare. Convocarea consilierilor declaraţi aleşi pentru şedinţa de constituire se face de către prefect. La şedinţa de constituire pot participa prefectul sau reprezentantul său.
     (2) Şedinţa este legal constituită dacă participă cel puţin două treimi din numărul consilierilor aleşi. În cazul în care nu se poate asigura această majoritate, şedinţa se va organiza, în aceleaşi condiţii, peste 3 zile, la convocarea prefectului. Dacă nici la a doua convocare reuniunea nu este legal constituită, se va proceda la o nouă convocare de către prefect, peste alte 3 zile, în aceleaşi condiţii.

      (3) În situaţia în care consiliul local nu se poate reuni nici la această ultimă convocare, din cauza absenţei, fără motive temeinice, a consilierilor, prefectul va declara vacante, prin ordin, locurile consilierilor aleşi care au lipsit nemotivat de la cele 3 convocări anterioare, dacă aceştia nu pot fi înlocuiţi de supleanţii înscrişi pe listele de candidaţi respective, organizându-se alegeri pentru completare, în termen de 30 de zile, în condiţiile Legii privind alegerea autorităţilor administraţiei publice locale.


       (4) Ordinul prefectului prin care se declară vacante locurile consilierilor care au lipsit nemotivat poate fi atacat de cei în cauză la instanţa de contencios administrativ, în termen de 5 zile de la comunicare. Hotărârea instanţei este definitivă şi irevocabilă.
                  (5) Absenţa consilierilor de la şedinţa de constituire este considerată motivată dacă se face dovada că aceasta a intervenit din cauza unei boli care a necesitat spitalizarea sau a făcut imposibilă prezenţa acestora, a unei deplasări în străinătate în interes de serviciu sau a unor evenimente de forţă majoră.
                  (6) Lucrările şedinţei de constituire sunt conduse de cel mai în vârstă consilier local, ajutat de cei mai tineri doi consilieri locali.



Art. 17  alin. (1)- ( modificat de ART. 35 alin. (1) din Legea 215/2001)  se modifica dupa cum urmeaza :


„Art. 17 – (1) După declararea ca legal constituit, consiliul local alege dintre membrii săi, prin hotărâre adoptată cu votul deschis al majorităţii consilierilor locali în funcţie, un preşedinte de şedinţă, pe o perioadă de cel mult 3 luni, care va conduce şedinţele consiliului şi va semna hotărârile adoptate de acesta.



Art. 19 alin. (2)- ( modificat de ART. 11 din OG 35/2002)   se modifica dupa cum urmeaza :
„Art. 19 – (2)  Propunerea de candidati pentru alegerea viceprimarului  se face de catre oricare dintre consilieri  sau  grupurile de  consilieri.

Art. 26  alin. (3)  se modifica dupa cum urmeaza :
“Art. 26 -  (3) Principalele domenii de activitate în care se pot organiza comisii de activitate sunt: 
    1. Comisia de prognoze economico-sociale, buget, finante, industrie si IMM-uri

    2. Comisia de organizare si dezvoltare urbanistica, realizarea lucrarilor publice, conservarea monumentelor istorice, protectia mediului, ecologie, patrimoniu 

    3. Comisia pentru invatamant si activitati stiintifice

    4. Comisia pentru cultura, culte, tineret, sport si turism

    5. Comisia pentru sanatate, munca, protectie  sociala  si combaterea saraciei

    6. Comisia de administratie  publica

    7. Comisia juridica, ordine  publica, drepturile  omului  si libertati  cetatenesti

    8. Comisia pentru  programe europene  si atragere de fonduri  structurale, relatii externe

    9. Comisia pentru  agricultura, silvicultura, prestari servicii si comert. » 
Art. 41(modificat de ART. 58 alin. (1) din Legea 215/2001- vezi art. I din  OUG 66/2008)   se modifica dupa cum urmeaza :
« Art.41 – (1) Validarea alegerii  primarului se face in termen de 20 de zile de ;a data desfasurarii alegerilor, in camera de consiliu  a judecatoriei  in a carei raza teritoriala  se afla comuna sau orasul, de catre un judecator  desemnat  de presedintele  judecatoriei, dupa indeplinirea prevederilor  art. 38  alin. (1)  si (1^1)  din Legea nr. 334/2006, cu modificarile si completarile ulterioare. 



(2) – Invalidarea alegerii primarului  se  poate pronunta in cazurile  prevazute la  Art. 1 alin. (8) din prezentul Regulament. « 
Art. 74(modificat de ART. 79^1   din OG 35/2002)   se modifica dupa cum urmeaza :
«  Art.74 -  (1) Pentru buna organizare a lucrărilor consiliului municipal, precum şi pentru soluţionarea altor aspecte din activitatea sa, acesta îşi poate organiza un aparat permanent de lucru, format din 1-2 persoane care au  studii superioare, de regula juridice sau administrative.
 Art. 121  alin. (1)(modificat de ART. 57 alin. (7) din Legea 215/2001)  se  modifica dupa cum urmeaza :
« Art.121 (1) Funcţia de consilier local este incompatibilă cu:

a) funcţia de primar ;

La Art. 128 se introduce litera i) dupa cum urmeaza :
„Art. 128 –k)  orice alte interese, stabilite prin hotarare a consiliului local, in cazul primarilor, viceprimarilor si consilierilor locali. »

 Art. 134  (ART. 52 din Legea 144/2007, modificata prin OUG 49/2007)  se   modifica dupa cum urmeaza :
„Art.134 -  Nedepunerea declaraţiei privind interesele personale în termenul prevăzut la art. 126  alin. (1), alin. (2), alin. (9) si alin. (10)  constituie contraventie si se sanctioneaza cu amenda de la 100 lei la 500 lei si declansarea din oficiu a procedurii de control.

Art. 2  Prezenta hotărâre se comunică în copie:

· Instituţiei Prefectului judeţului Iaşi ,

· Primarului municipiului Paşcani ;

· Consilierilor Locali;

· Tuturor compartimentelor funcţionale din cadrul aparatului de specialitate al primarului;

· Site-ul  Primăriei Municipiului Pascani.

PREŞEDINTE DE ŞEDINŢĂ,                             CONTRASEMNEAZĂ,   Consilier, RUSU LEONARD

            
      SECRETAR,      

                                                                          

  ZUZAN MIRCEA     

Nr.

Din  25.06.2008
                         
 ANEXA 1

                                                                                                        la H.C.L. NR.        din 

REGULAMENTUL DE ORGANIZARE ŞI FUNCŢIONARE A CONSILIULUI  LOCAL 

AL  MUNICIPIULUI PAŞCANI
CAPITOLUL  I
CONSTITUIREA CONSILIULUI LOCAL 

Art.1 – (1)   Validarea alegerii consilierilor se face de către judecătoria în raza căreia se afla municipiul Paşcani, de către un judecător desemnat de preşedintele instanţei. Cererea de validare a consilierilor locali se depune în termen de 3 zile de la data constatării rezultatelor alegerilor, în condiţiile legii.

    (2) Cererea introdusa potrivit alin. (1) se judeca in şedinţa publică, fără citarea părţilor.

(3) Cererea se judecă de urgenţă şi cu precădere, în termen de 10 zile de la data depunerii, prin hotărâre executorie.

    (4) Hotărârea prevăzuta la alin. (3) este supusă căilor de atac prevăzute în cadrul procedurii contencioase, instanţa pronunţându-se in termen de 10 zile de la data introducerii cererii de apel sau de recurs, după caz.

(5) Invalidarea mandatului intervine în cazul în care se constată încălcarea condiţiilor de eligibilitate sau dacă alegerea consilierului s-a făcut prin fraudă electorală, constatată în condiţiile legii.

    (6) Pentru validarea mandatelor candidaţilor declaraţi supleanţi este aplicabilă aceeaşi procedură. Pot fi validaţi numai candidaţii declaraţi supleanţi care, la data validării, fac dovada faptului că sunt înscrişi în partidul politic, alianţa politică sau alianţa electorală pe a cărei listă au candidat în alegeri.
Art. 2  (1) Potrivit legii, în termen de 25 zile de la data desfăşurării alegerilor va avea loc şedinţa de constituire a Consiliului Local. Convocarea consilierilor declaraţi aleşi în şedinţa de constituire a Consiliului se face de către prefect, în maximum 5 zile de la pronunţarea hotărârii de validare, în condiţiile art. 1. La şedinţa de constituire participă prefectul sau reprezentantul
 său, precum şi primarul sau, după caz, candidatul declarat câştigător la alegerile pentru funcţia de primar.

(2) Şedinţa se desfăşoară în condiţii legale dacă  participă cel puţin majoritatea consilierilor aleşi şi validaţi. În cazul în care nu se poate asigura această majoritate, şedinţa se va organiza, în aceleaşi condiţii, peste 3 zile, la convocarea prefectului. În acest scop prefectul va emite un nou ordin de convocare. Dacă nici la a doua convocare reuniunea nu este legal constituită, se va proceda la o nouă convocare de către prefect, peste alte 3 zile, în aceleaşi condiţii.

(3) În situaţia în care consiliul local nu se poate reuni nici la a treia convocare din cauza absenţei nemotivate a consilierilor locali, instanţa va declara vacante prin hotărâre, locurile consilierilor locali aleşi care au lipsit nemotivat la oricare dintre cele 3 convocări. Sesizarea instanţei se face de către prefect în maximum 3 zile de la data şedinţei, pe baza procesului-verbal al şedinţei, întocmit de secretarul unităţii administrativ-teritoriale. Hotărârea instanţei se pronunţă în maximum 3 zile de la primirea sesizării din partea prefectului şi poate fi atacată cu recurs la instanţa competentă. În cazul în care locurile declarate vacante, potrivit procedurii de mai sus, nu pot fi ocupate cu supleanţii înscrişi pe listele de candidaţi respective, potrivit legii, se organizează alegeri parţiale pentru completare, în termen de 90 de zile.

(4) Lucrările şedinţei de constituire sunt conduse de cel mai în vârstă consilier local, ajutat de cei mai tineri doi consilieri locali, cu asistenţa de specialitate a secretarului unităţii administrativ-teritoriale, care întocmeşte procesul verbal al şedinţei.

(5) Absenţa consilierilor locali de la şedinţa de constituire este considerată motivată dacă se face dovada că aceasta a intervenit din cauza unei boli sau a unor evenimente de forţă majoră care au făcut imposibilă prezentarea acestora.

Art.3 - La şedinţa de constituire legal întrunită participă şi primarul care a fost declarat ales, chiar dacă procedura de validare a mandatului acestuia nu a fost finalizată.

Art.4 -(1)Şedinţa de constituire este deschisă de prefect sau de reprezentantul acestuia, care îl invită pe cel mai în vârstă dintre consilieri, precum şi pe cei 2 asistenţi ai acestuia să preia conducerea lucrărilor şedinţei. Asistenţii preşedintelui de vârstă vor fi desemnaţi cei mai tineri consilieri.

 (2) După preluarea conducerii şedinţei se ia o pauză în timpul căreia se constituie grupurile de consilieri, potrivit prevederilor statutului aleşilor locali, iar secretarul unităţii administrativ teritoriale prezintă preşedintelui de vârstă şi asistenţilor acestuia dosarele consilierilor declaraţi aleşi şi pe cele ale supleanţilor lor, aşa cum acestea au fost primite de la Biroul Electoral de Circumscripţie.

 (3) Dacă primarul declarat ales a candidat şi pentru funcţia de consilier şi a obţinut mandatul, dosarul acestuia va fi însoţit de opţiunea scrisă pentru una dintre cele două funcţii.

 (4) Prevederile alin.(3) se aplică numai în cazul în care procedura de validare a mandatului primarului a fost finalizată.



  Art.5  (1) Consilierii locali ale căror mandate au fost validate depun în faţa consiliului local următorul jurământ în limba română:



 ” Jur să respect Constituţia şi legile ţării şi să fac, cu bunăcredinţă tot ceea ce stă în puterile şi priceperea mea pentru binele locuitorilor Municipiului Paşcani. Aşa să-mi ajute Dumnezeu!”

                             (2)  Consilierii care refuză să depună jurământul sunt consideraţi demisionaţi de drept.
 (3) Jurământul se depune după următoarea procedură : Secretarul municipiului Paşcani va da citire jurământului, după care consilierii validaţi se vor prezenta, în ordinea alfabetică, în faţa unei mese special amenajate, pe care se află un exemplar din Constituţie şi Biblia. Consilierul va pune mâna stângă atât pe Constituţie cât şi, dacă este cazul pe Biblie, va pronunţa cuvântul ”JUR”, după care va semna jurământul de credinţă, care va fi imprimat pe un formular special.

(4) Jurământul se semnează în două exemplare, un exemplar se păstrează la dosarul de validare, iar al doilea se înmânează consilierului.

(5) Consilierii pot depune jurământul fără formula religioasă. În acest caz jurământul va fi imprimat pe formular fără această formulă.

Art. 6 În cazul în care consilierul local declarat ales     renunţă la mandat înainte de validare sau refuză să depună jurământul, se supune validării mandatul primului supleant înscris pe lista partidului politic, a alianţei politice sau a alianţei electorale respective, dacă până la validarea mandatului partidele şi alianţele politice confirma în scris apartenenţa la partid. În cazul în care locurile rămase vacante nu pot fi completate cu supleanţi, conform legii, iar numărul de consilieri locali se reduce sub jumătate plus unu, se vor organiza alegeri parţiale pentru completare, în termen de 90 de zile.

Art.7  Consiliul local se declara legal constituit dacă majoritatea consilierilor locali validaţi au depus jurământul. Constituirea consiliului local se constata prin hotărâre, adoptată cu votul majorităţii consilierilor locali validaţi.



Art. 8  (1) După declararea ca legal constituit a consiliului local, consilierilor în funcţie li se eliberează o legitimaţie care atestă calitatea de membru al consiliului, semnată de primar. 

     (2) Consilierii locali primesc un semn distinctiv al calităţii lor de reprezentanţi aleşi ai colectivităţii locale, pe care au dreptul să îl poarte pe întreaga durată a mandatului. 

     (3)  Modelul legitimaţiei de consilier şi cel al semnului distinctiv se stabilesc prin hotărâre a Guvernului. Cheltuielile pentru confecţionarea acestora se suportă din bugetul local. Legitimaţia şi însemnul se pot păstra de către consilierii locali, după încetarea mandatului, cu titlu evocativ.   

CAPITOLUL  II
PROTECŢIA LEGALĂ A ALEŞILOR LOCALI
Art. 9  - (1) În exercitarea mandatului, aleşii locali sunt în serviciul colectivităţii, fiind ocrotiţi de lege.



             (2) Libertatea de opinie şi de acţiune în exercitarea mandatului alesului local este garantată.



Art. 10 - Aleşii locali nu pot fi traşi la răspundere juridică pentru opiniile politice exprimate în exercitarea mandatului.



Art. 11 - Reţinerea, arestarea sau trimiterea în judecată penală sau contravenţională a aleşilor locali, precum şi faptele săvârşite care au determinat luarea măsurilor se aduc la cunoştinţă atât autorităţii administraţiei publice din care fac parte cât şi prefectului, în termen de cel mult 24 de ore, de către organele care au dispus măsurile respective.



Art. 12 - (1) Pe întreaga durată a mandatului, aleşii locali se consideră în exerciţiul autorităţii publice şi se bucură de protecţia prevăzută de legea penală.



               (2) De aceeaşi protecţie juridică beneficiază şi membrii familiei – soţ, soţie şi copii – în cazul în care agresiunea împotriva acestora urmăreşte nemijlocit exercitarea de presiuni asupra alesului local în legătură cu exercitarea mandatului său.

CAPITOLUL III 

GRUPURILE DE CONSILIERI


Art. 13 - (1) Consilierii se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3.




    (2) Consilierii care nu îndeplinesc condiţiile prevăzute la alin. (1) pot constitui un grup prin asociere.




    (3) Grupul de consilieri este condus de un lider, ales prin votul deschis al majorităţii membrilor grupului.



Art. 14- Prevederile art. 13 alin. (1) se aplică şi consilierilor independenţi.



Art. 15 - Consilierii nu pot forma grupuri în numele unor partide care nu au participat în alegeri sau care nu au întrunit numărul de voturi necesar pentru a intra în consiliu cu cel puţin un consilier.



Art. 16 - În cazul fuzionării, două sau mai multe partide, care sunt reprezentate în consiliu sau care au deja constituite grupuri, pot forma un grup distinct.

CAPITOLUL  IV
ORGANIZAREA CONSILIULUI LOCAL

SECŢIUNEA  I-a

PREŞEDINTELE DE ŞEDINŢĂ

Art. 17   (1) După declararea ca legal constituit, consiliul local alege dintre membrii săi, prin hotărâre adoptată cu votul deschis al majorităţii consilierilor locali în funcţie, un preşedinte de şedinţă, de cel mult de 2 ori într-un mandat, care va conduce şedinţele consiliului şi va semna hotărârile adoptate de acesta.
    (2) Consilierul local ales în condiţiile alin. (1) poate fi schimbat din funcţie, la iniţiativa a cel puţin unei treimi din numărul consilierilor locali, prin votul majorităţii consilierilor locali în funcţie.

(3) După alegerea preşedintelui de şedinţă, acesta preia conducerea lucrărilor consiliului.

(4) Rezultatul alegerii preşedintelui de şedinţă se consemnează prin hotărâre.



Art. 18 - (1) Preşedintele de şedinţă exercită următoarele atribuţii principale:

a) conduce şedinţele consiliului local;

b) supune votului consilierilor proiectele de hotărâri, asigură numărarea voturilor şi anunţă rezultatul votării, cu precizarea voturilor pentru, al voturilor contra şi a abţinerilor;

c) semnează hotărârile adoptate de consiliul local, chiar dacă a votat împotriva adoptării acestora, precum şi a procesului verbal de şedinţă;

d) asigură menţinerea ordinii şi respectarea regulamentului de desfăşurare a şedinţelor;

e) supune votului consilierilor orice problemă care intră în competenţa de soluţionare a consiliului local;

f) aplică, dacă este cazul, sancţiunile prevăzute de statutul aleşilor locali sau propune consiliului local aplicarea unor asemenea sancţiuni.

g) Asigură ordinea  şi liniştea publică, pentru invitaţi, reprezentanţii mas-media, etc. ;

 (2) Preşedintele de şedinţă îndeplineşte orice alte atribuţii prevăzute de lege, de prezentul regulament sau însărcinări date de consiliul local.

SECŢIUNEA  II

ALEGEREA VICEPRIMARULUI

Art. 19 - (1) Consiliul local alege din rândul membrilor săi pe viceprimar. Alegerea se face  prin vot secret.

(2) Propunerea de candidaţi pentru alegerea viceprimarului se face de către oricare dintre consilieri, grupurile de consilieri sau de primar.

(3) După înregistrarea candidaturilor se ia o pauză în timpul căreia se completează buletinele de vot.

(4) Exercitarea votului se face într-o cabină special amenajată, putându-se folosi, la alegere, una din următoarele modalităţi:

a) Fiecare consilier primeşte un singur buletin de vot pe care sunt trecute  numele tuturor candidaţilor. Întrând în cabină, din lista candidaţilor vor fi barate printr-o linie orizontală numele tuturor candidaţilor pe care consilierul nu doreşte să-i aleagă. Pe buletin va rămâne nebarat numele consilierului pe care doreşte să-l aleagă votantul.

b) Pe buletinul de vot se scrie cuvântul ”DA” în dreptul numelui candidatului pe care doreşte să-l aleagă.

 (5) Este declarat ales viceprimar candidatul care a obţinut votul majorităţii consilierilor în funcţie.

(6) În situaţia în care nu s-a întrunit majoritatea prevăzută la alin.(5) se organizează un al doilea tur de scrutin, în aceeaşi şedinţă, la care vor participa candidaţii situaţi în primele două locuri. În al doilea tur de scrutin este declarat ales viceprimar candidatul care a obţinut cel mai mare număr de voturi.

Art. 20 -  În caz de balotaj se va proceda la un nou tur de scrutin, la care vor participa numai candidaţii care se află în această situaţie. Va fi declarat ales viceprimar candidatul care a obţinut cele mai multe voturi.

                      Alegerea viceprimarului va fi consemnată în hotărârea consiliului local. 

Art. 21 Viceprimarul este subordonat primarului şi înlocuitorul de drept al acestuia, care îi poate delega atribuţiile sale.

Art. 22 Schimbarea din funcţie a viceprimarului se poate face de consiliul local, prin hotărâre adoptată cu votul majorităţii consilierilor în funcţie, la propunerea primarului sau a unei treimi din numărul consilierilor locali în funcţie. Aceasta prevedere se aplica dupa alegerile autoritatilor administratiei publice locale din anul 2008.
Art. 23 Pe durata mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut.

Art. 24 Durata mandatului constituie vechime în muncă şi în specialitatea studiilor absolvite.

Art. 25  Durata mandatului viceprimarului este egală cu durata mandatului Consiliul local. În cazul în care mandatul Consiliului local încetează înainte de expirarea duratei normale de 4 ani, încetează de drept şi mandatul viceprimarului fără vreo altă formalitate.

SECŢIUNEA   III

COMISIILE DE SPECIALITATE

Art. 26 - (1) După constituire, Consiliul local stabileşte şi organizează comisii de specialitate pe principalele domenii de specialitate.

 (2) Domeniile de activitate în care se pot organiza comisii de specialitate, denumirea acestora şi numărul de membri, care va fi întotdeauna impar, se stabilesc de către Consiliul local, în funcţie de specificul activităţii din municipiul Paşcani.

(3) Principalele domenii de activitate în care se pot organiza comisii de activitate sunt: 

    1. Agricultura;

    2. Activităţi economico-financiare;

    3. Activităţi social-culturale, culte;

    4. Învăţământ, sănătate şi familie;

    5. Amenajarea teritoriului si urbanism;

    6. Muncă şi protecţie socială;

    7. Protecţie copii, tineret şi sport;

    8. Protecţie mediu şi turism;

    9. Juridică şi de disciplină;

 (4) În funcţie de specificul activităţii şi de numărul consilierilor, consiliul poate hotărî să se organizeze comisii de specialitate şi în alte domenii de activitate sau o comisie să aibă în obiectul de activitate două sau mai multe domenii.

   (5) Pot fi membri ai comisiilor de specialitate numai consilierii locali.

Art. 27 - (1) Comisiile de specialitate lucrează valabil în prezenţa majorităţii membrilor săi şi adoptă hotărâri cu votul majorităţii membrilor lor.

(2) Comisia poate invita să participe la şedinţele sale specialişti din cadrul aparatului de specialitate al Primarului municipiului Paşcani sau din afara acestuia, în special de la unităţile aflate în subordinea Consiliului local. Au dreptul să participe la şedinţele comisiilor şi consilierii care au făcut propunerile ce stau la baza lucrărilor comisiei.

(3) Şedinţele comisiei de specialitate sunt, de regulă publice. Comisia poate invita şi alte persoane care să participe la dezbateri. 

(4) Comisia poate, de asemenea, hotărî ca unele şedinţe sau dezbaterea unor puncte de pe ordinea de zi să se desfăşoare cu uşile închise.

Art.28 - (1) Numărul locurilor care revine fiecărui grup de consilieri sau consilierilor independenţi în fiecare comisie de specialitate se stabileşte de către Consiliul local, în funcţie de ponderea acestora în cadrul Consiliului local.

(2) Nominalizarea membrilor fiecărei comisii se face de către fiecare grup de consilieri, iar a consilierilor independenţi de către Consiliul local, avându-se în vedere, de regulă, pregătirea lor profesională şi domeniul în care îşi desfăşoară activitatea.

 (3) În funcţie de numărul membrilor Consiliul local, un consilier poate face parte din 1-3 comisii, dintre care una este comisia de bază. Indemnizaţia de şedinţă se va achita numai pentru activitatea desfăşurată în comisia de bază.

Art.29 -  Fiecare comisie de specialitate îşi alege prin votul deschis al majorităţii consilierilor ce o compun, câte un preşedinte şi câte un secretar.

Art.30 - (1) Comisiile de specialitate au următoarele atribuţii principale:

a) analizează proiectele de hotărâri ale Consiliului local;

b) se pronunţă asupra altor probleme trimise de Consiliul local spre avizare;

c) întocmesc avize asupra proiectelor de hotărâri şi asupra problemelor analizate, pe care le prezintă Consiliului local.

(2) Comisiile de specialitate îndeplinesc orice alte atribuţii stabilite prin Regulamentul de organizare şi funcţionare a Consiliului local sau însărcinări date prin hotărâri ale consiliului local, dacă acestea au legătură cu activitatea lor.

Art.31 - (1) Preşedintele comisiei de specialitate are următoarele atribuţii principale:
a) asigură reprezentarea comisiei în raporturile acesteia cu Consiliul local şi cu celelalte comisii de specialitate;

b) convoacă şedinţele comisiei de specialitate;

c) conduce lucrările şedinţei comisiei;

d) propune ca la lucrările comisiei să participe şi alte persoane din afara acesteia, dacă apreciază că este necesar;

e) participă la lucrările celorlalte comisii care examinează probleme ce prezintă importanţă pentru comisia pe care o conduce;

f) susţine în şedinţele Consiliului local avizele formulate de către comisia ce o conduce;

g) anunţă rezultatul votării pe baza datelor comunicate de către secretarul comisiei.

(2) Preşedintele comisiei îndeplineşte orice alte atribuţii referitoare la activitatea comisiei, prevăzute de lege, regulamentul de organizare şi funcţionare a Consiliului local sau stabilite de Consiliul local.

Art.32 -(1) Secretarul comisiei îndeplineşte următoarele atribuţii principale :

a) efectuează apelul nominal şi ţine evidenţa participării la şedinţe a membrilor comisiei;

b) numără voturile şi îl informează pe preşedinte asupra cvorumului necesar pentru adoptarea fiecărei hotărâri şi asupra rezultatului votării;

c) asigură redactarea avizelor şi proceselor verbale, etc.

 (2) Secretarul comisiei de specialitate îndeplineşte orice alte sarcini prevăzute de regulamentul de organizare şi funcţionare a Consiliului local sau însărcinări stabilite de comisia de specialitate sau de către preşedinte.

Art.33 -  (1) Convocarea şedinţelor comisiei de specialitate se face de către preşedintele acesteia cu cel puţin 3 zile înainte.

(2) Ordinea de zi se aprobă de comisie la propunerea preşedintelui. Oricare dintre membrii comisiei poate cere includerea pe ordinea de zi a unor probleme.

(3) Participarea membrilor comisiei de specialitate la şedinţele acesteia este obligatorie.

(4) În caz de absenţă la şedinţa comisiei de bază, consilierului în cauză nu i se acordă indemnizaţia de şedinţă. Dacă absenţele continuă fără a fi motivate, preşedintele comisiei poate aplica sancţiunile prevăzute în competenţa sa de către Statutul aleşilor locali sau poate propune consiliului local aplicarea altor sancţiuni statutare, inclusiv înlocuirea din comisie.

Art.34 - Şedinţele comisiei de specialitate se desfăşoară de regulă, înaintea şedinţei consiliului local, atunci când ordinea de zi a şedinţei cuprinde problemele sau proiectele de hotărâri asupra cărora i se solicită avizul.

Art.35 - (1) Pentru dezbaterea proiectelor de hotărâri sau a celorlalte probleme repartizate comisiei, preşedintele acesteia va desemna un consilier care va face în cadrul şedinţei o scurtă prezentare a problemei aflate pe ordinea de zi, dacă aceasta nu este prezentată de iniţiator.

(2) Consilierul desemnat potrivit alin.(1) va redacta avizul comisiei pe baza amendamentelor şi a propunerilor formulate de membrii acesteia care au fost aprobate cu majoritatea voturilor consilierilor prezenţi.

(3) Avizele întocmite de către comisie vor cuprinde separat, cu motivarea necesară, atât amendamentele şi propunerile acceptate, cât şi cele respinse.

(4) Avizul întocmit potrivit alin.(2) şi (3) se prezintă secretarului unităţii administrativ teritoriale care se va îngriji de multiplicarea şi difuzarea acestuia către consilieri, odată cu ordinea de zi şi proiectele de hotărâri în cauză.

Art.36 -  Votul în comisii este de regulă deschis. În anumite situaţii comisia poate hotărî ca votul să fie secret stabilind de la caz la caz şi modalitatea de exprimare a acestuia.

Art.37 - (1) Lucrările şedinţelor comisiei de specialitate se consemnează, prin grija secretarului acesteia, într-un proces verbal. După terminarea şedinţei procesul verbal va fi semnat de către preşedintele comisiei şi secretarul acesteia.

(2) Preşedintele poate încuviinţa ca procesele verbale ale şedinţelor să fie consultate de alte persoane interesate care nu au participat la şedinţă, cu excepţia proceselor verbale întocmite în şedinţele ale căror lucrări s-au desfăşurat cu uşile închise.

Art.38 - Dacă în urma dezbaterilor din şedinţele consiliului local se impun modificări în conţinutul proiectului, preşedintele de şedinţă poate hotărî retrimiterea proiectului pentru reexaminare de către comisia sau compartimentul de specialitate care a întocmit avizul, respectiv raportul.

Art.39 - (1) Consiliul local poate hotărî organizarea unor comisii speciale de verificare şi analiză, pe perioadă determinată, la propunerea consilierilor sau a primarului.

   (2) Componenţa nominală a comisiilor prevăzute la alin.(1), obiectivele şi tematica acestora, perioada în care vor lucra şi mandatul lor se stabilesc prin hotărârea consiliului local. Membrii comisiei acţionează în limitele stabilite prin hotărâre.
   (3) Comisia de analiză şi verificare va prezenta consiliului local la termenul stabilit de acesta, raportul întocmit în urma verificărilor şi analizelor efectuate. Raportul va cuprinde, dacă este cazul propuneri concrete de îmbunătăţire a activităţii în domeniul supus analizei şi verificării.

Art.40 - Operaţiunile desfăşurate în cadrul procedurii de constituire a comisiilor de specialitate, numărul şi denumirea acestora, numărul membrilor fiecărei comisii şi modul de stabilire a locurilor ce revin fiecărui grup de consilieri sau consilieri independenţi precum şi componenţa nominală a acestora se stabilesc prin hotărârea consiliului local.

       SECŢIUNEA   IV

ALTE DISPOZIŢII

Art.41 – Validarea mandatului primarului se face potrivit prevederilor art. 1 din Capitolul 1 al prezentului regulament.  

Art.42  (1) Rezultatul validării sau invalidării alegerii primarului se aduce la cunoştinţa Prefectului Judeţului Iaşi şi se prezintă în şedinţa de constituire a consiliului local sau, după caz, într-o şedinţă extraordinară, de către un judecător desemnat de preşedintele judecătoriei. 


   (2)  În caz de invalidare a alegerii primarului, Guvernul, la propunerea Prefectului judeţului Iaşi, va stabili data alegerilor. Acestea se organizează în termen de maximum 90 de zile de la data invalidării sau, după caz, de la data rămânerii definitive şi irevocabile a hotărârii judecătoreşti, în condiţiile legii.   

Art.43  (1) După preluarea conducerii lucrărilor consiliului de către preşedintele de şedinţă se trece la ceremonia de depunere a jurământului de către primar, dacă procedura de validare a mandatului acestuia a fost finalizată. În acest scop judecătorul desemnat de preşedintele care a validat mandatul prezintă în faţa consilierului hotărârea de validare.

(2) După prezentarea hotărârii de validare primarul va depune jurământul prevăzut la alin.(1), art. 34 din legea 215/2001 privind administraţia publica locala,  folosindu-se procedura stabilită în acelaşi text.

Art.44 - (1) După depunerea jurământului primarul intră în exerciţiul de drept al mandatului.


       (2) După depunerea jurământului în cadrul unei ceremonii publice, primarului i se înmânează legitimaţia, care va fi semnată de preşedintele de şedinţă, un semn distinctiv al calităţii de primar, pe care acesta are dreptul să îl poarte, potrivit legii, pe întreaga durată a mandatului, precum şi eşarfa în culorile drapelului naţional al României.  


       (3) Modelul legitimaţiei de primar, al semnului distinctiv, şi al eşarfei se stabilesc prin hotărâre a Guvernului.


      

      (4) Eşarfa va fi purtata în mod obligatoriu la Ziua Naţională a României, la solemnităţi, recepţii, ceremonii publice şi la celebrarea căsătoriilor, indiferent de locul de desfăşurare a acestora.


      (5) Legitimaţia şi însemnul de primar se pot păstra după încetarea mandatului, cu titlu evocativ.

(6) În timpul desfăşurării lucrărilor consiliului primarul va ocupa în sala de şedinţe un loc distinct.

(7) Dacă la lucrările consiliului local participă şi prefectul sau reprezentantul său, aceştia vor ocupa un loc distinct. 

Art.45 - Primarul participă la şedinţele consiliului local şi are dreptul să-şi exprime punctul de vedere asupra tuturor problemelor înscrise pe ordinea de zi. Punctul de vedere al primarului se consemnează în mod obligatoriu, în procesul verbal de şedinţă.

Art.46 - (1) Secretarul municipiului Paşcani participă în mod obligatoriu la şedinţele consiliului local. Secretarului îi revin următoarele atribuţii principale privind şedinţele consiliului local:

a) asigură îndeplinirea procedurilor de convocare a consiliului local, la cererea primarului sau a cel puţin a unei treimi din numărul membrilor consiliului;

b) asigură efectuarea lucrărilor de secretariat;

c) efectuează apelul nominal şi ţine evidenţa participării la şedinţe a consilierilor;

d) numără voturile şi consemnează rezultatul votării pe care-l prezintă preşedintelui de şedinţă;

e) informează pe preşedintele de şedinţă cu privire la cvorumul necesar pentru adoptarea fiecărei hotărâri a consiliului local;

f) asigură întocmirea procesului verbal, pune la dispoziţia consilierilor locali înaintea fiecărei şedinţe procesul verbal din şedinţa anterioară, asupra conţinutului căruia solicită acordul consiliului local;

g) asigură întocmirea dosarelor de şedinţă, legarea, numerotarea paginilor, semnarea şi ştampilarea acestora;

h) urmăreşte ca la deliberarea şi adoptarea unor hotărâri ale consiliului local să nu participe consilierii care se încadrează în dispoziţiile art.47, alin.(1) din Legea nr.215/2001, privind administraţia publică locală, cu modificările şi completările ulterioare. Îl informează pe preşedintele de şedinţă cu privire la asemenea situaţii şi face cunoscute sancţiunile prevăzute de lege în asemenea cazuri;

i) prezintă în faţa consiliului local punctul său de vedere cu privire la legalitatea unor proiecte de hotărâri sau a altor măsuri supuse deliberării consiliului; dacă este cazul, refuză să contrasemneze hotărârile pe care le consideră ilegale;

j) contrasemnează, în condiţiile legii şi a prezentului regulament hotărârile consiliului local pe care le consideră legale;

k) poate propune primarului înscrierea unor probleme în proiectul ordinii de zi a şedinţelor ordinare ale consiliului local;

l) acordă membrilor consiliului local asistenţă şi sprijin de specialitate în desfăşurarea activităţii, inclusiv la redactarea proiectelor de hotărâri sau la definitivarea celor discutate şi aprobate de consiliul local. Asemenea obligaţii revin şi aparatului de specialitate al Primarului municipiului Paşcani.

m) asigura gestionarea procedurilor administrative privind relaţia dintre consiliul local si primar, precum si intre aceştia si prefect
(2) Secretarul îndeplineşte orice alte atribuţii stabilite de lege, regulamentul de organizare şi funcţionare a consiliului local sau însărcinări date de consiliul local privitoare la buna organizare şi desfăşurare a şedinţelor consiliului local.

CAPITOLUL  V
FUNCŢIONAREA CONSILIULUI LOCAL

SECŢIUNEA I

DESFĂŞURAREA ŞEDINŢELOR 

Art.47-(1) Consiliul local se întruneşte în şedinţe ordinare, lunar, la convocarea primarului.

                                    (2)Consiliul local se poate întruni şi în şedinţe extraordinare, la cererea primarului sau a cel puţin unei treimi din numărul membrilor consiliului local. 

    


       (3) Convocarea consiliului local se face în scris, prin intermediul secretarului unităţii administrativ-teritoriale, cu cel puţin 5 zile înaintea şedinţelor ordinare sau cu cel puţin 3 zile înainte de şedinţele extraordinare. Odată cu notificarea convocării, sunt puse la dispoziţie consilierilor locali materialele înscrise pe ordinea de zi.

                                   (4) În caz de forţă majora şi de maximă urgenţă pentru rezolvarea intereselor locuitorilor municipiului Paşcani sau în alte situaţii stabilite de regulamentul de organizare şi funcţionare a consiliului local, convocarea consiliului local se poate face de îndată.

  (5) În toate cazurile convocarea se consemnează în procesul verbal al şedinţei. 

Art. – 48 (1) Şedinţele consiliului local se desfăşoară legal în prezenţa majorităţii consilierilor locali în funcţie.

   



(2) Prezenţa consilierilor locali la şedinţă este obligatorie. Cazurile în care absenţa este motivată se stabilesc prin regulamentul de organizare şi funcţionare a consiliului local. Consilierul local care absentează nemotivat de doua ori consecutiv este sancţionat, în condiţiile regulamentului de organizare şi funcţionare a consiliului local.

Art. 49- (1) Şedinţele consiliului local sunt publice.

        


        (2) Dezbaterile din şedinţele consiliului local, precum şi modul în care şi-a exercitat votul fiecare consilier local se consemnează într-un proces-verbal, semnat de preşedintele de şedinţă şi de secretarul unităţii administrativ-teritoriale.

   (3) Preşedintele de şedinţă, împreună cu secretarul unităţii administrativ-teritoriale, îşi asumă, prin semnătură, responsabilitatea veridicităţii celor consemnate.

   (4) La începutul fiecărei şedinţe, secretarul supune spre aprobare procesul-verbal al şedinţei anterioare. Consilierii locali au dreptul ca, în cadrul şedinţei, să conteste conţinutul procesului-verbal şi să ceară menţionarea exacta a opiniilor exprimate în şedinţa anterioară.

    (5) Procesul-verbal şi documentele care au fost dezbătute în şedinţă se depun într-un dosar special al şedinţei respective, care va fi numerotat, semnat şi sigilat de preşedintele de şedinţă şi de secretar, după aprobarea procesului-verbal.

  (6) În termen de 3 zile de la terminarea şedinţei, secretarul unităţii administrativ-teritoriale afişează la sediul primăriei şi, după caz, pe pagina de internet a unităţii administrativ-teritoriale o copie a procesului-verbal al şedinţei.
Art.50 - (1) Ordinea de zi a şedinţelor consiliului local cuprinde proiecte de hotărâri, rapoarte ale comisiilor de specialitate, rapoarte sau informări ale conducătorilor unităţilor subordonate sau care se află sub autoritatea consiliului, timpul acordat declaraţiilor politice, întrebărilor, interpelărilor, petiţiilor şi altor probleme care se supun dezbaterii consiliului. Ordinea de zi este înscrisă în cuprinsul invitaţiei transmise consilierilor şi se aduce la cunoştinţă locuitorilor prin mass-media sau prin orice alt mijloc de publicitate.

(2) Proiectul ordinii de zi se întocmeşte la propunerea primarului, consilierilor, secretarului, comisiilor de specialitate sau la solicitarea cetăţenilor.

              (3) Ordinea de zi a şedinţelor se aprobă de consiliul local, la propunerea celui care, în condiţiile art.47, a cerut întrunirea consiliului. Suplimentarea ordinii de zi se poate face numai pentru probleme urgente, care nu pot fi amânate până la şedinţa următoare, şi numai cu votul majorităţii consilierilor locali prezenţi. Scoaterea unui proiect de hotărâre de pe proiectul ordinii de zi se face numai cu acordul iniţiatorului sau dacă acesta nu îndeplineşte condiţiile prevăzute la art. …

 (4) În cazul neaprobării ordinii de zi, în condiţiile prevăzute la alin. (1), nu se acorda indemnizaţia cuvenită consilierilor locali pentru şedinţă respectivă.
                       Art.51 - (1) Consilierii sunt obligaţi să fie prezenţi la lucrările consiliului şi să-şi înregistreze prezenţa în evidenţa ţinută de secretar.

  (2) Consilierul care nu poate lua parte la şedinţă este obligat să comunice acest lucru primarului, preşedintelui de şedinţă sau secretarului.

 Art.52 -   (1) Dezbaterea problemelor se face, de regulă, în ordinea în care acestea au fost înscrise pe ordinea de zi aprobată. Dezbaterea începe prin prezentarea pe scurt a proiectului de hotărâre sau a problemei înscrise pe ordinea de zi, pe care o face iniţiatorul. Apoi se dă cuvântul preşedintelui comisiei de specialitate şi dacă este cazul, şefului compartimentului care a întocmit raportul.

(2) După efectuarea prezentărilor prevăzute la alin.(1) se trece la dezbateri.

(3) Consilierii vor participa la dezbateri în ordinea înscrierii la cuvânt. Preşedintele de şedinţă are dreptul să limiteze durata lucrărilor de cuvânt, în funcţie de obiectul dezbaterii. În acest scop el poate propune consiliului spre aprobare timpul ce va fi acordat fiecărui vorbitor, precum şi timpul total de dezbatere a proiectului. Consilierul este obligat ca în cuvântul său să se refere exclusiv la problema care formează obiectul dezbaterii. Preşedintele de şedinţă va urmări ca prezenţa la dezbateri să se facă din partea tuturor grupurilor de consilieri. În cazul unor probleme deosebite se va aloca un anumit timp fiecărui grup de consilieri, în funcţie de mărimea acestuia.

Art.53 - (1) Preşedintele de şedinţă va permite oricând unui consilier să răspundă într-o problemă de ordin personal sau atunci când a fost nominalizat de un alt vorbitor.

(2) Prevederile alin.(1) se aplică şi în cazul în care se cere cuvântul în probleme privitoare la regulament.

Art.54 - Preşedintele de şedinţă sau reprezentantul oricărui grup de consilieri poate propune încheierea dezbaterii unei probleme puse în discuţia consiliului. Propunerea de încheiere a dezbaterii se supune votului. Discuţiile vor fi sistate dacă propunerea a fost acceptată de majoritatea consilierilor.

Art.55 - Este interzisă proferarea de insulte sau calomnii de către consilierii prezenţi la şedinţă, precum şi dialogul dintre vorbitori şi persoane aflate în sală.

 Art.56 - În cazul în care desfăşurarea lucrărilor este perturbată, preşedintele de şedinţă poate întrerupe dezbaterile. El poate aplica sancţiunile stabilite de statutul aleşilor locali în competenţa sa ori poate propune consiliului aplicarea de sancţiuni corespunzătoare.

Art.57 - Asupra proiectelor de hotărâri au loc dezbateri generale şi pe articole, consilierii putând formula amendamente de fond sau de redactare. Amendamentele formulate se supun votului consiliului în ordinea formulării lor. Dacă s-a votat un amendament, celelalte se socotesc respinse fără a se mai supune votului.

Art.58   La lucrările consiliului local pot asista şi lua cuvântul, fără drept de vot, prefectul, preşedintele consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, şefii serviciilor publice deconcentrate ale ministerelor şi ale celorlalte organe centrale din unităţile administrativ-teritoriale, în problemele ce privesc domeniile de responsabilitate a acestor servicii, precum şi persoanele interesate, invitate de primar.  

SECŢIUNEA   II

ELABORAREA PROIECTELOR DE HOTĂRÂRI

Art. 59 - (1) Proiectele de hotărâri pot fi propuse de consilierii locali, de primar, viceprimar sau de cetăţeni. Redactarea proiectelor se face de cei care le propun, cu sprijinul secretarului unităţii administrativ-teritoriale şi al serviciilor din cadrul aparatului de specialitate al primarului.   

Art.60 (1) Proiectele de hotărâri înscrise pe ordinea de zi a şedinţei consiliului local nu pot fi dezbătute dacă nu sunt însoţite de raportul compartimentului de resort din cadrul aparatului de specialitate al primarului, care este elaborat în termen de 30 de zile de la înregistrarea proiectului, precum şi de raportul comisiei de specialitate a consiliului, cu excepţia cazurilor în care convocarea consiliului local s-a făcut în şedinţă extraordinară sau de îndată.

    (2) Dacă rapoartele prevăzute la alin. (1) nu sunt întocmite în termen de 30 de zile de la înregistrarea proiectului, acestea se considera implicit favorabile.

Art.61 - (1) Proiectele de hotărâri se înscriu pe ordinea de zi a şedinţelor prin menţionarea titlului şi a iniţiatorului.

(2) Proiectele de hotărâri se aduc la cunoştinţă consilierilor de îndată, cu indicarea comisiilor cărora le-au fost trimise spre avizarea şi cu invitaţia de a formula şi depune amendamente.

(3) Operaţiunile prevăzute la alin.(2) se realizează prin grija secretarului unităţii administrativ teritoriale.

Art.62 - (1) Proiectele de hotărâri şi celelalte materiale se transmit spre dezbatere şi avizare comisiilor de specialitate ale Consiliul local, precum compartimentelor de resort ale aparatului propriu al consiliului, în vederea întocmirii raportului. Nominalizarea comisiilor şi compartimentelor cărora li se trimit spre analiză se face de către primar împreună cu secretarul.

(2) Odată cu transmiterea proiectelor se va preciza şi data de depunere a raportului şi a avizului, avându-se grijă ca raportul să poată fi trimis şi comisiei de specialitate înainte de întocmirea de către aceasta a avizului.

(3) Iniţiatorul proiectului sau al altor propuneri le poate retrage sau poate renunţa, în orice moment, la susţinerea lor.

Art.63 - (1) După examinarea proiectului sau propunerii, comisia de specialitate a Consiliului municipal întocmeşte un aviz cu privire la adoptarea sau, după caz, respingerea proiectului ori propunerii examinate. Dacă se propune adoptarea proiectului se pot formula amendamente.

(2) Avizul se transmite secretarului unităţii administrativ teritoriale, care va dispune măsurile corespunzătoare difuzării lui către primar şi către consilieri, cel mai târziu odată cu invitaţia pentru şedinţă.

Art.64 - Proiectele de hotărâri şi celelalte propuneri însoţite de avizul comisiei de specialitate şi de raportul compartimentului de resort din aparatul propriu al consiliului, se înscriu pe ordinea de zi şi se supun dezbaterii şi votului consiliului în prima şedinţă ordinară a acestuia.

SECŢIUNEA   III

PROCEDURA DE VOT

Art. 65(1) În exercitarea atribuţiilor ce îi revin consiliul local adopta hotărâri, cu votul majorităţii membrilor prezenţi, în afară de cazurile în care legea sau regulamentul de organizare şi funcţionare a consiliului cere o alta majoritate.

    (2) Se adoptă cu votul majorităţii consilierilor locali în funcţie următoarele hotărâri ale consiliului local:

a) hotărârile privind bugetul local;

b) hotărârile privind contractarea de împrumuturi, în condiţiile legii;

c) hotărârile prin care se stabilesc impozite si taxe locale;

d) hotărârile privind participarea la programe de dezvoltare judeţeană, regională, zonală sau de cooperare transfrontalieră;

e) hotărârile privind organizarea şi dezvoltarea urbanistică a localităţilor şi amenajarea teritoriului;

f) hotărârile privind asocierea sau cooperarea cu alte autorităţi publice, cu persoane juridice române sau străine.

    (3) Hotărârile privind patrimoniul se adoptă cu votul a două treimi din numărul total al consilierilor locali în funcţie.

 (4) Dacă bugetul local nu poate fi adoptat după două şedinţe consecutive, care vor avea loc la un interval de cel mult 7 zile, activitatea se va desfăşura pe baza bugetului anului precedent până la adoptarea noului buget, dar nu mai târziu de 45 de zile de la data publicării legii bugetului de stat în Monitorul Oficial al României, Partea I.

(5) Consiliul local stabileşte ca unele hotărâri să fie luate prin vot secret. Hotărârile cu caracter individual cu privire la persoane vor fi luate întotdeauna prin vot secret, cu excepţiile prevăzute de lege.
Art.66 - (1) Votul consilierilor este individual şi poate fi deschis sau secret.

(2) Votul deschis se exprimă public prin ridicarea mâinii sau prin apel nominal.

(3) Consiliul municipal hotărăşte la propunerea preşedintelui de şedinţă, ce modalitate de vot se va folosi, în afară de cazul în care prin lege sau regulament se stabileşte o anumită modalitate.

Art.67 - (1) Votarea prin apel nominal se desfăşoară în modul următor: preşedintele explică obiectul votării şi sensul cuvintelor ”pentru” şi ”contra”. Secretarul unităţii administrativ teritoriale va da citire numelui şi prenumelui fiecărui consilier, în ordinea alfabetică. Consilierul nominalizat se ridică şi pronunţă cuvântul ”pentru” sau ”contra” în funcţie de opţiunea sa.

(2) După epuizarea listei, votul se repetă prin citirea din nou a numelui consilierilor care au lipsit la primul tur.

Art.68 - (1) Pentru exercitarea votului secret se folosesc buletinele de vot.

(2) Redactarea buletinelor de vot va fi clară şi precisă, fără echivoc şi fără putinţă de interpelări diferite. Pentru exprimarea opţiunii se vor folosi, de regulă, cuvintele ”da” sau ”nu”.

(3) Buletinele de vot se introduc într-o urnă. La numărarea voturilor nu se iau în calcul buletinele de vot pe care nu a fost exprimată opţiunea clară a consilierului sau au fost folosite ambele cuvinte prevăzute la alin.2.

Art.69 - (1) Hotărârile şi alte propuneri se adoptă cu votul majorităţii consilierilor prezenţi, în afară de cazul în care, prin lege sau regulament, se dispune altfel.

(2) Abţinerile se contabilizează la voturile ”contra”.

(3) Dacă în sala de şedinţă nu este întrunit cvorumul legal, preşedintele amână votarea până la întrunirea acestuia.

Art.70 - Consilierii au dreptul să solicite ca în procesul verbal să se consemneze expres modul în care au votat, secretarul fiind obligat să se conformeze.

Art.71 - Proiectele de hotărâri sau propunerile respinse de consiliul local nu pot fi readuse în dezbaterea acestuia în cursul aceleiaşi şedinţe.

Art.72  Hotărârile consiliului local se semnează de preşedintele de şedinţă, ales în condiţiile legii şi se contrasemnează, pentru legalitate,  de către secretar. În cazul în care preşedintele de şedinţă lipseşte sau refuză să semneze, hotărârea consiliului local se semnează de 3-5 consilieri locali.
Art.73 Secretarul unităţii administrativ-teritoriale nu va contrasemna hotărârea în cazul în care consideră că aceasta este ilegală. În acest caz, va depune în scris şi va expune consiliului local opinia sa motivată, care va fi consemnată în procesul-verbal al şedinţei.

APARATUL PERMANENT DE LUCRU AL CONSILIULUI LOCAL

Art.74 - (1) Pentru buna organizare a lucrărilor consiliului municipal, precum şi pentru soluţionarea altor aspecte din activitatea sa, acesta îşi poate organiza un aparat permanent de lucru, format din 1-2 persoane din care, în mod obligatoriu, cel puţin una va avea pregătire juridică.

(2) Aparatul permanent de lucru se organizează potrivit unei organigrame şi unui stat de funcţii propriu, aprobate de consiliul municipal la propunerea preşedintelui de şedinţă.

Art.75 - Încadrarea personalului din aparatul permanent de lucru se face pe baza unui concurs sau examen organizat în condiţiile legii. Comisia de concurs se constituie prin hotărârea consiliului municipal.

Art.76  (1) Pentru verificarea aptitudinilor salariaţilor aparatului permanent de lucru al consiliului local, la încheierea contractului individual de muncă se stabileşte o perioadă de probă de 30 de zile calendaristice.

           (2) Pe durata perioadei de probă, salariatul se bucură de toate drepturile şi are toate obligaţiile prevăzute în legislaţia muncii, în regulamentul intern, precum şi în contractul individual de muncă.

           (3) Perioada de probă constituie vechime în muncă.

Art.77 - Salarizarea personalului din aparatul permanent se face potrivit anexei nr.11 la OUG nr.24/2000, privind sistemul de stabilire a salariilor de bază pentru personalul contractual din sectorul bugetar, cu modificările şi completările ulterioare, iar cheltuielile aferente se suportă din bugetul local.

Art.78 - (1) Posturile din aparatul permanent de lucru al consiliului municipal nu se includ în numărul maxim de posturi stabilite potrivit O.G. nr.80/2001, privind stabilirea unor normative de cheltuieli pentru autorităţile şi instituţiile publice.

(2) Personalului din aparatul permanent al consiliului municipal nu i se aplică prevederile Legii nr.188/1999, privind Statutul funcţionarilor publici, cu modificările ulterioare.

 (3) Secretarul municipiului Paşcani coordonează activitatea personalului Aparatului permanent de lucru al consiliului local.

(4) Evidenţa prezenţei la serviciu se face de către secretarul municipiului Paşcani, care va aviza raportul de activitate, planificarea concediilor de odihnă, învoirile, concediile cu/sau fără plată, efectuarea de ore suplimentare.

(5) Documentele de muncă ale personalului din aparatul permanent al Consiliului Local, vor fi semnate de către Primarul municipiului Paşcani, care, în calitate de ordonator principal de credite, va asigura drepturile salariale prevăzute de lege.

(6) Evaluarea performanţelor profesionale ale personalului încadrat se face de către secretarul unităţii administrativ teritoriale şi trebuie să fie aprobată în Consiliul Local.

CAPITOLUL  VI
ÎNTREBĂRI, INTERPELĂRI, PETIŢII ŞI INFORMAREA CONSILIERILOR LOCALI 

Art.79 - (1) Consilierii pot adresa întrebări primarului, viceprimarului şi secretarului unităţii administrativ teritoriale, precum şi şefilor compartimentelor din aparatul propriu al consiliului municipal sau ai serviciilor şi unităţilor subordonate.

(2) Prin întrebare se solicită informaţii cu privire la un fapt necunoscut.

 (3) Cei întrebaţi vor răspunde, de regulă, imediat sau, dacă nu este posibil, la următoarea şedinţă a consiliului.

Art.80 - Interpelarea constă într-o cerere prin care se solicită explicaţii în legătură cu un fapt cunoscut. Cel interpelat are obligaţia de a răspunde în scris, până la următoarea şedinţă a consiliului, sau oral, la proxima şedinţă, potrivit solicitării autorului interpelării.

Art.81 - (1) Consilierii pot solicita informaţiile necesare exercitării mandatului, iar compartimentul, serviciul sau unitatea vizată sunt obligate să le furnizeze la termenul stabilit.

(2) Informaţiile pot fi cerute şi comunicate în scris sau oral.

Art.82 - (1) Orice cetăţean are dreptul să se adreseze cu petiţii consiliului local. Acestea se înscriu într-un registru de intrare – ieşire al Consiliului Local, sunt analizate şi soluţionate potrivit reglementărilor legale în vigoare.

(2) Semestrial consiliul analizează modul de soluţionare a petiţiilor.

         CAPITOLUL VII 
SECŢIUNEA I

DREPTURILE CONSILIERILOR LOCALI

    Art.83 - Aleşii locali au dreptul de iniţiativă în promovarea actelor administrative, individual sau în grup.
Art.84 - (1) Pentru participarea la lucrările consiliului şi ale comisiilor de specialitate, consilierii au dreptul la o indemnizaţie de şedinţă. 
  (2) Indemnizaţia de şedinţă pentru membrii consiliului care participă la şedinţele ordinare ale consiliului şi ale comisiilor de specialitate va fi în cuantum de 5% din indemnizaţia lunară a primarului,          

  (3) Numărul maxim de şedinţe pentru care se poate acordă indemnizaţia, potrivit alin. (2), este de o şedinţă ordinară de consiliu şi 2 şedinţe de comisii de specialitate pe lună.

  (4) Plata indemnizaţiilor stabilite potrivit prevederilor alin. (2)-(3) se efectuează exclusiv din veniturile proprii ale bugetelor locale.

  (5) Consilierii au dreptul la decontarea cheltuielilor pe care le-au făcut în exercitarea mandatului, în condiţiile legii.

        Art.85 - Consilierii care participă la şedinţele de consiliu organizate în mod excepţional în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă.
        Art.86 – (1)  Dreptul aleşilor locali de a avea acces la orice informaţie de interes public nu poate fi îngrădit.

    (2) Autorităţile administraţiei publice centrale şi locale, instituţiile, serviciile publice, precum şi persoanele juridice de drept privat sunt obligate să asigure informarea corectă a aleşilor locali, potrivit competenţelor ce le revin, asupra treburilor publice şi asupra problemelor de interes local.

                 Art.87 - (1) Dreptul de asociere este garantat aleşilor locali.

    


   (2) În virtutea mandatului reprezentativ acordat de colectivităţile locale, structurile asociative legal constituite ale aleşilor locali vor fi consultate de către autorităţile administraţiei publice centrale în toate problemele de interes local.

Art.88      După validarea alegerilor consilierului i se eliberează legitimaţia de consilier, precum şi semnul distinctiv prevăzut de Statutul aleşilor locali.

Art.89 Consilierul are dreptul, după caz, la diurna de deplasare şi plata cheltuielilor de transport şi de cazare pentru activităţile prilejuite de exercitarea mandatului.

SECŢIUNEA II

OBLIGAŢIILE CONSILIERILOR LOCALI

Art.90 În exercitarea mandatului, consilierii locali sunt în serviciul comunităţii locale.

Art.91 - Aleşii locali, în calitate de reprezentanţi ai colectivităţii locale, au îndatorirea de a participa, pe durata mandatului, la exercitarea funcţiilor autorităţilor administraţiei publice locale din care fac parte sau pe care le reprezintă, cu bună-credinţă şi fidelitate faţă de ţara şi de colectivitatea care i-a ales.

 Art.92 -  Consilierii locali sunt obligaţi să respecte Constituţia şi legile ţării, precum şi regulamentul de funcţionare a consiliului, să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase.

                     Art.93-  Aleşii locali sunt obligaţi să menţioneze expres situaţiile în care interesele lor personale contravin intereselor generale. În cazurile în care interesul personal nu are caracter patrimonial, consiliile locale pot permite participarea la vot a consilierului.

                     Art.94 - Aleşii locali sunt obligaţi la probitate şi discreţie profesională.
                    Art.95- Aleşii locali sunt obligaţi să dea dovada de cinste şi corectitudine; este interzis alesului local să ceară, pentru sine sau pentru altul, bani, foloase materiale sau alte avantaje.

                     Art.96 - (1) Aleşii locali au obligaţia de a aduce la cunoştinţa cetăţenilor toate faptele şi actele administrative ce interesează colectivitatea locală.

                              (2) Fiecare consilier local, precum şi viceprimarul sunt obligaţi să prezinte un raport anual de activitate, care va fi făcut public prin grija secretarului.

  (3) Comisiile de specialitate sunt obligate să prezinte consiliului un raport anual de activitate, care va fi făcut public prin grija secretarului municipiului.

                    Art.97 -    (1) Consilierii locali nu pot lipsi de la lucrările consiliului sau ale comisiilor de specialitate din care fac parte decât în situaţiile prevăzute în regulamentul de funcţionare.

     (2) Nu se consideră absent nemotivat consilierul care nu participa la lucrări întrucât se află în îndeplinirea unei însărcinări oficiale, precum şi în alte cazuri stabilite prin regulamentul de funcţionare a consiliului, cum ar fi: plecare în străinătate, la specializare, la simpozioane sau la şedinţe de monitorizare.

                    Art.98 -  Aleşii locali nu pot face uz şi nu se pot prevala de aceasta calitate în exercitarea unei activităţi private.

                    Art.99     Schimbările survenite în activitatea consilierului, în timpul exercitării mandatului, se aduc la cunoştinţa consiliului local în cel mult 10 zile de la data producerii acestora.

                      Art.100      (1) Participarea consilierilor la şedinţele consiliului local şi ale comisiilor de specialitate este obligatorie.

    (2) Consilierul nu poate lipsi de la şedinţele consiliului sau ale comisiilor de specialitate din care face parte, decât în cazul în care a obţinut aprobarea consiliului, respectiv a preşedintelui comisiei, dacă are motive temeinice.

                         Art.101 Consilierul local care absentează nemotivat la doua şedinţe consecutive va fi sancţionat, potrivit prevederilor Statutului aleşilor locali.

CAPITOLUL VIII 

RĂSPUNDEREA ALEŞILOR LOCALI

                       Art.102- Aleşii locali răspund, în condiţiile legii, administrativ, civil sau penal, după caz, pentru faptele săvârşite în exercitarea atribuţiilor ce le revin.
                       Art.103 - (1) Consilierii răspund în nume propriu, pentru activitatea desfăşurata în exercitarea mandatului, precum şi solidar, pentru activitatea consiliului din care fac parte si pentru hotărârile pe care le-au votat.

    (2) În procesul-verbal al şedinţei consiliului va fi consemnat rezultatul votului, iar la cererea consilierului, se va menţiona în mod expres votul acestuia.

                     Art.104 - (1) Încălcarea de către consilieri a prevederilor Legii nr. 215/2001, cu modificările şi completările ulterioare, a prevederilor Legii nr. 393/2004, privind statutul aleşilor locali, modificată şi completată, şi ale prezentului regulament atrage aplicarea următoarelor sancţiuni:
    a) avertismentul;

    b) chemarea la ordine;

    c) retragerea cuvântului;

    d) eliminarea din sala de şedinţă;

    e) excluderea temporară de la lucrările consiliului şi ale comisiei de specialitate;

    f) retragerea indemnizaţiei de şedinţă, pentru 1-2 şedinţe.

(2) Sancţiunile prevăzute la alin. (1) lit. a) - d) se aplică de către preşedintele de şedinţă, iar cele de la alin. (1) lit. e) şi f) de către consiliu, prin hotărâre.

(3) Pentru aplicarea sancţiunilor prevăzute la alin. (1) lit. e), cazul se va transmite comisiei de specialitate care are în obiectul de activitate şi aspectele juridice, aceasta prezentând un raport întocmit pe baza cercetărilor efectuate, inclusiv a explicaţiilor furnizate de cel în cauza.

                    Art.104 - La prima abatere, preşedintele de şedinţă atrage atenţia consilierului în culpă şi îl invită să respecte regulamentul.

                    Art.105 - (1) Consilierii care nesocotesc avertismentul si invitaţia preşedintelui şi continuă să se abată de la regulament, precum şi cei care încalcă în mod grav, chiar pentru prima dată, dispoziţiile regulamentului vor fi chemaţi la ordine.
    (2) Chemarea la ordine se înscrie în procesul-verbal de şedinţă.

                   ART.106  -   (1) Înainte de a fi chemat la ordine, consilierul este invitat de către preşedinte să îşi retragă sau să explice cuvântul ori expresiile care au generat incidentul şi care ar atrage aplicarea sancţiunii.
    (2) Daca expresia întrebuinţată a fost retrasă ori dacă explicaţiile date sunt apreciate de preşedinte ca satisfăcătoare, sancţiunea nu se mai aplică.

Art.107  - În cazul în care după chemarea la ordine un consilier continua să se abată de la regulament, preşedintele îi va retrage cuvântul, iar dacă persistă, îl va elimina din sală. Eliminarea din sala echivalează cu absenţa nemotivată de la şedinţă.

Art.108 -    (1) În cazul unor abateri grave, săvârşite în mod repetat sau al unor abateri deosebit de grave, consiliul poate aplica sancţiunea excluderii temporare a consilierului de la lucrările consiliului şi ale comisiilor de specialitate.
   (2) Gravitatea abaterii va fi stabilită de comisia de specialitate care are în obiectul de activitate aspecte juridice, în cel mult 10 zile de la sesizare.

Art.109 - Excluderea temporară de la lucrările consiliului şi ale comisiilor de specialitate nu poate depăşi două şedinţe consecutive.

Art.110 - Excluderea de la lucrările consiliului şi ale comisiilor de specialitate are drept consecinţă neacordarea indemnizaţiei de şedinţă pe perioada respectivă.
Art.111 - În caz de opunere, interzicerea participării la şedinţe se execută cu ajutorul forţei publice puse la dispoziţia preşedintelui.
Art.112  - (1) Sancţiunile prevăzute la art. 86 alin. (1) lit. e) si f) se aplică prin hotărâre adoptată de consiliu cu votul a cel puţin jumătate + unul din numărul consilierilor în funcţie.
    (2) Pe perioada aplicării sancţiunii, consilierii în cauză sunt scoşi din cvorumul de lucru.

Art.113  - Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca şi preşedintele de şedinţă. Aceştia pot aplica sancţiunile prevăzute la art. 86 alin. (1) lit. a) - d).
ÎNCETAREA MANDATULUI DE CONSILIER LOCAL

                  Art.114 (1) Calitatea de consilier local încetează la data declarării ca legal constituit a noului consiliu ales.

(2) Calitatea de consilier local încetează de drept, înainte de expirarea duratei normale a mandatului, în următoarele cazuri:

a) demisie;

b) incompatibilitate;

c) schimbarea domiciliului într-o altă unitate administrativ-teritorială, inclusiv ca urmare a reorganizării acesteia;

d) lipsa nemotivată de la mai mult de 3 şedinţe ordinare consecutive ale consiliului;

e) imposibilitatea exercitării mandatului pe o perioadă mai mare de 6 luni consecutive, cu excepţia cazurilor prevăzute de lege;

f) condamnarea, prin hotărâre judecătorească rămasă definitivă, la o pedeapsă privativă de libertate;

g) punerea sub interdicţie judecătorească;

h) pierderea drepturilor electorale;

i) pierderea calităţii de membru al partidului politic sau al organizaţiei minorităţilor naţionale pe a cărei listă a fost ales;

j) deces.

                          (3)  Cazul prevăzut la alin. (2) lit. i) se aplica şi viceprimarului.

                         (4) Încetarea de drept a mandatului de consilier se constată de către consiliul local, prin hotărâre, la propunerea primarului sau a oricărui consilier.

 (5) În cazurile prevăzute la alin. (2) lit. c)-e) si i), hotărârea consiliului poate fi atacata de consilier, la instanţa de contencios administrativ, în termen de 10 zile de la comunicare. Instanţa se va pronunţa în termen de cel mult 30 de zile. În acest caz, procedura prealabilă nu se mai efectuează, iar hotărârea primei instanţe este definitivă si irevocabilă.

                            Art.115 Consilierii locali pot demisiona, anunţând in scris preşedintele de şedinţă care ia act de aceasta. Preşedintele propune consiliului adoptarea unei hotărâri prin care se ia act de demisie şi se declară locul vacant.

Art.116 (1) Încetarea mandatului de consilier în cazul schimbării domiciliului in alta unitate administrativ-teritoriala poate interveni numai după efectuarea în actul de identitate al celui în cauză a menţiunii corespunzătoare, de către organul abilitat potrivit legii.

                                  (2) Prevederile art. 114 alin. (2) lit. e) nu se aplica in cazul in care consilierul a fost însărcinat de către consiliul din care face parte, de către Guvern sau de către Parlament cu exercitarea unei misiuni în ţară sau în străinătate. Pe durata exercitării misiunii încredinţate exercitarea mandatului se suspendă.

 (3) Prevederile art. 114 alin. (2) lit. f)-h) devin aplicabile numai după rămânerea definitivă şi irevocabilă a hotărârii judecătoreşti.

    Art.117  (1) În toate situaţiile de încetare a mandatului înainte de expirarea duratei normale a acestuia consiliul local sau consiliul judeţean, după caz, adoptă în prima şedinţa ordinară, la propunerea primarului, respectiv a preşedintelui consiliului judeţean, o hotărâre prin care se ia act de situaţia apărută şi se declară vacant locul consilierului în cauza.

(2) Hotărârea va avea la bază, în toate cazurile, un referat constatator semnat de primar şi de secretarul municipiului, respectiv de preşedintele consiliului judeţean şi de secretarul general al judeţului. Referatul va fi însoţit de actele justificative.

DIZOLVAREA CONSILIULUI LOCAL

                   Art.118     (1) Consiliul local se dizolvă de drept sau prin referendum local. Consiliul local se dizolvă de drept:

a) în cazul în care acesta nu se întruneşte timp de două luni consecutive;

b) în cazul în care nu a adoptat in 3 şedinţe ordinare consecutive nicio hotărâre;

c) în situaţia în care numărul consilierilor locali se reduce sub jumătate plus unu şi nu se poate completa prin supleanţi.

(2) Primarul, viceprimarul, secretarul unităţii administrativ-teritoriale sau orice altă persoană interesată sesizează instanţa de contencios administrativ cu privire la cazurile prevăzute la alin. (1). Instanţa analizează situaţia de fapt şi se pronunţa cu privire la dizolvarea consiliului local. Hotărârea instanţei este definitiva şi se comunică prefectului.

  (3) Consiliul local poate fi dizolvat prin referendum local, organizat în condiţiile legii. Referendumul se organizează ca urmare a cererii adresate în acest sens prefectului de cel puţin 25% din numărul cetăţenilor cu drept de vot înscrişi pe listele electorale ale unităţii administrativ-teritoriale.

    (4) Cheltuielile pentru organizarea referendumului prevăzut la alin. (3) se suporta din bugetul local.

    (5) Referendumul local este organizat, in condiţiile legii, de către o comisie numită prin ordin al prefectului, compusă dintr-un reprezentant al prefectului, cate un reprezentant al primarului, al consiliului local şi al consiliului judeţean şi un judecător de la judecătoria în a cărei jurisdicţie se află unitatea administrativ-teritorială în cauză. Secretarul comisiei este asigurat de instituţia prefectului.

    (6) Referendumul este valabil daca s-au prezentat la urne cel puţin jumătate plus unu din numărul total al locuitorilor cu drept de vot. Activitatea consiliului local încetează înainte de termen dacă s-au pronunţat în acest sens cel puţin jumătate plus unu din numărul total al voturilor valabil exprimate.

  7) Stabilirea datei pentru organizarea alegerii noului consiliu local se face de Guvern, la propunerea prefectului. Alegerile se organizează în termen de maximum 90 de zile de la rămânerea definitivă şi irevocabilă a hotărârii judecătoreşti prin care s-a constatat dizolvarea consiliului local sau, după caz, de la validarea rezultatului referendumului.

  (8) Până la constituirea noului consiliu local, primarul sau, în absenţa acestuia, secretarul unităţii administrativ-teritoriale va rezolva problemele curente ale municipiului, potrivit competentelor şi atribuţiilor ce îi revin, potrivit legii.

SUSPENDAREA MANDATULUI DE CONSILIER LOCAL

                Art.119 (1) Mandatul de consilier local se suspendă de drept numai în cazul în care acesta a fost arestat preventiv. Măsura arestării preventive se comunică de îndată de către instanţa de judecată prefectului, care, prin ordin, constată suspendarea mandatului.

  (2) Suspendarea durează până la încetarea situaţiei prevăzute la alin. (1). Ordinul de suspendare se comunica de îndată consilierului local.

  (3) În cazul în care consilierul local al cărui mandat a fost suspendat a fost găsit nevinovat, acesta are dreptul la despăgubiri, în condiţiile legii.

SITUAŢII DE INCOMPATIBILITATE PRIVIND CONSILIERII LOCALI

   Art.120 (1) Funcţia de consilier local este incompatibilă cu:

b) funcţia de primar sau viceprimar;

c) funcţia de prefect sau subprefect;

d) calitatea de funcţionar public sau angajat cu contract individual de muncă în aparatul de specialitate al Primarului municipiului Paşcani;

e) funcţia de preşedinte, vicepreşedinte, director general, director, manager, asociat, administrator, membru al consiliului de administraţie sau cenzor la regiile autonome şi societăţile comerciale de interes local înfiinţate sau aflate sub autoritatea consiliului local sau la regiile autonome şi societăţile comerciale de interes naţional care îşi au sediul sau care deţin filiale în unitatea administrativ-teritorială respectivă;

f) funcţia de preşedinte sau de secretar al adunărilor generale ale acţionarilor sau asociaţilor la o societate comercială de interes local ori la o societate comercială de interes naţional care îşi are sediul sau care deţine filiale în unitatea administrativ-teritorială respectivă;

g) funcţia de reprezentant al statului la o societate comercială care îşi are sediul ori care deţine filiale în unitatea administrativ-teritorială respectivă;

h) calitatea de deputat sau senator;

i) funcţia de ministru, secretar de stat, subsecretar de stat si funcţiile asimilate acestora.

    (2) O persoană nu poate exercita în acelaşi timp un mandat de consilier local şi un mandat de consilier judeţean.

     Art.121 (1) Calitatea de ales local este incompatibilă şi cu calitatea de acţionar semnificativ la o societate comercială înfiinţată de consiliul local.

  (2) Incompatibilitatea exista şi în situaţia în care soţul sau rudele de gradul I ale alesului local deţin calitatea de acţionar semnificativ la unul dintre agenţii economici prevăzuţi la alin. (1).

(3) Prin acţionar semnificativ se înţelege persoana care exercită drepturi aferente unor acţiuni care, cumulate, reprezintă cel putin 10% din capitalul social sau îi conferă cel puţin 10% din totalul drepturilor de vot în adunarea generala.

    Art.122 (1) Consilierii locali care au funcţia de preşedinte, vicepreşedinte, director general, director, manager, administrator, membru al consiliului de administratie sau cenzor ori alte funcţii de conducere, precum şi calitatea de acţionar sau asociat la societăţile comerciale cu capital privat sau cu capital majoritar de stat ori cu capital al unei unităţi administrativ-teritoriale nu pot încheia contracte comerciale de prestări de servicii, de executare de lucrări, de furnizare de produse sau contracte de asociere cu autorităţile administraţiei publice locale din care fac parte, cu instituţiile sau regiile autonome de interes local aflate în subordinea ori sub autoritatea consiliului local ori cu societăţile comerciale înfiinţate de consiliile locale sau consiliile judeţene respective.

 (2) Prevederile alin. (1) se aplică şi în cazul în care funcţiile sau calităţile respective sunt deţinute de soţul sau rudele de gradul I ale alesului local.

       Art.123  (1)   Incetarea de drept a mandatului de consilier se constata de catre consiliul local, prin hotarare, la propunerea primarului sau a oricarui consilier.

(2)  In toate situatiile de incetare a mandatului inainte de expirarea duratei normale a acestuia consiliul local, adopta in prima sedinta ordinara, la propunerea primarului, o hotarare prin care se ia act de situatia aparuta si se declara vacant locul consilierului in cauza.
CONFLICTUL DE INTERESE PRIVIND CONSILIERII LOCALI

Art.124      (1) Nu poate lua parte la deliberare şi la adoptarea hotărârilor consilierul local care, fie personal, fie prin soţ, soţie, afini sau rude până la gradul al patrulea inclusiv, are un interes patrimonial în problema supusă dezbaterilor consiliului local.

 2) Hotărârile adoptate de consiliul local cu încălcarea dispoziţiilor alin. (1) sunt nule de drept. Nulitatea se constată de către instanţa de contencios administrativ. Acţiunea poate fi introdusă de orice persoană interesată.

CAPITOLUL  IX
REGISTRUL DE INTERESE

Art.125 -     (1) Aleşii locali sunt obligaţi să îşi facă publice interesele personale printr-o declaraţie pe propria răspundere, depusă în dublu exemplar la secretarul  municipiului.

(2) Un exemplar al declaraţiei privind interesele personale se păstrează de către secretar într-un dosar special, denumit registru de interese.

(3) Al doilea exemplar al declaraţiei de interese se transmite la secretarul general al prefecturii, care le va păstra într-un dosar special, denumit registru general de interese.

(4)  Modelul declaraţiei este aprobat prin Hotărârea  Guvernului nr.489/2005.

(5) Declaraţia privind interesele personale se depune după cum urmează:

    a) in termen de 15 zile de la data declarării consiliului local ca legal constituit ;

(6) Aleşii locali au obligaţia sa reactualizeze declaraţia privind interesele personale la începutul fiecărui an, dar nu mai târziu de 1 februarie, daca au intervenit modificări semnificative fata de declaraţia anterioara.

(7) Secretarul unitatii administrativ-teritoriale va transmite secretarului Instituţiei Prefectului judeţului Iaşi, pana la data de 1 martie a fiecarui an, un exemplar al declaratiilor reactualizate

Art.126- Aleşii locali au un interes personal într-o anumită problemă, dacă au posibilitatea să anticipeze că o decizie a autorităţii publice din care fac parte ar putea prezenta un beneficiu sau un dezavantaj pentru sine sau pentru:

a) soţ, soţie, rude sau afini până la gradul al doilea inclusiv;

b) orice persoana fizică sau juridică cu care au o relaţie de angajament, indiferent de natura acestuia;

c) o societate comerciala la care deţin calitatea de asociat unic, funcţia de administrator sau de la care obţin venituri;

d) o altă autoritate din care fac parte;

e) orice persoana fizică sau juridică, alta decât autoritatea din care fac parte, care a făcut o plata către aceştia sau a efectuat orice fel de cheltuieli ale acestora;

f) o asociaţie sau fundaţie din care fac parte.
   Art.127 - În declaraţia privind interesele personale, aleşii locali vor specifica:
a) funcţiile deţinute în cadrul societăţilor comerciale, autorităţilor şi instituţiilor publice, asociaţiilor şi fundaţiilor;
b) veniturile obţinute din colaborarea cu orice persoană fizică sau juridică şi natura colaborării respective;

c) participarea la capitalul societăţilor comerciale, dacă aceasta depăşeşte 5% din capitalul societăţii;

d) participarea la capitalul societăţilor comerciale, dacă aceasta nu depăşeşte 5% din capitalul societăţii, dar depăşeşte valoarea de 100.000.000 lei;

e) asociaţiile şi fundaţiile ai căror membri sunt;

f) bunurile imobile deţinute în proprietate sau în concesiune;
g) funcţiile deţinute în cadrul societăţilor comerciale, autorităţilor sau instituţiilor publice de către soţ/soţie;

h) bunurile imobile deţinute in proprietate sau in concesiune de către soţ/soţie si copii minori;

i) lista proprietăţilor deţinute pe raza unităţii administrativ-teritoriale din ale căror autorităţi ale administraţiei publice locale fac parte;

j) cadourile şi orice beneficii materiale sau avantaje făcute de orice persoana fizică ori juridică, legate sau decurgând din funcţia deţinută în cadrul autorităţii administraţiei publice locale; orice cadou sau donaţie primită de aleşii locali într-o ocazie publică sau festivă devin proprietatea acelei instituţii ori autorităţi;


Art.128 -(1) Consilierii locali nu pot lua parte la deliberarea şi adoptarea de hotărâri dacă au un interes personal în problema supusa dezbaterii.

     (2) În situaţiile prevăzute la alin. (1), consilierii locali sunt obligaţi să anunţe, la începutul dezbaterilor, interesul personal pe care îl au in problema respectiva.

     (3) Anunţarea interesului personal şi abţinerea de la vot se consemnează în mod obligatoriu în procesul-verbal al şedinţei.

 Art.129 - Registrul de interese are caracter public, putând fi consultat de către orice persoană, în condiţiile prevăzute de Legea nr. 544/2001 privind liberul acces la informaţiile de interes public.
    Art.130 Declaraţia privind interesele personale se depune în termen de 15 zile de la data declarării consiliului ca legal constituit, în cazul consilierilor locali;

   Art.131 - (1) Aleşii locali au obligaţia să reactualizeze declaraţia privind interesele personale la începutul fiecărui an, dar nu mai târziu de 1 februarie, daca au intervenit modificări semnificative fata de declaraţia anterioară.

         (2) Secretarul unităţii administrativ-teritoriale va transmite secretarului general al prefecturii, până la data de 1 martie a fiecărui an, un exemplar al declaraţiilor reactualizate. 

Art.132- Hotărârile adoptate cu nerespectarea dispoziţiilor art. 100 sunt nule de drept, potrivit dispoziţiilor art. 47 alin. (2) din Legea nr. 215/2001, cu modificările şi completările ulterioare.
Art.133 - (1) Nedepunerea declaraţiei privind interesele personale în termenul prevăzut la art. 125 atrage suspendarea de drept a mandatului, pana la depunerea declaraţiei.
                  (2) Refuzul depunerii declaraţiei privind interesele personale atrage încetarea de drept a mandatului.

                   (3) Suspendarea sau încetarea mandatului se constata prin hotărâre a consiliului local.

Art.134 - Cadourile şi orice beneficii materiale nedeclarate potrivit prevederilor art. 102 lit. j) sunt supuse confiscării.
Art.135- Fapta aleşilor locali de a face declaraţii privind interesele personale, care nu corespund adevărului, constituie infracţiunea de fals în declaraţii şi se pedepseşte potrivit Codului penal.

